Document ID: 32003D0304

Odločba Komisije
z dne 29. aprila 2003,
o odobritvi tehničnega akcijskega načrta 2003 za izboljšanje kmetijske statistike
(notificirana pod dokumentarno številko K(2003) 1369)
(2003/304/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
Ob upoštevanju Odločbe Sveta št. 96/411/ES z dne 25. junija 1996 o izboljševanju kmetijske statistike Skupnosti [1], nazadnje spremenjene z odločbo št. 1919/2002/ES Evropskega parlamenta in Sveta [2], zlasti člena 4(1) in člena 6(2),
ob upoštevanju naslednjega:
(1) Skladno z odločbo 96/411/ES Komisija vsako leto izdela tehnični akcijski načrt za kmetijsko statistiko.
(2) Za izvajanje ustrezne politike Skupnosti je treba izboljšati podatke o fizičnih vidikih evropskega kmetijstva, dobiti podrobne kmetijsko-okoljske kazalce, razviti okoljske vidike kmetijskega računovodstva in ustanoviti informacijske sisteme o razvoju podeželja.
(3) Skladno z Odločbo 96/411/ES Skupnost prevzame del stroškov, ki jih imajo države članice pri prilagajanju nacionalnim sistemom za kmetijsko statistiko, ali stroškov za pripravljalno delo v zvezi z novimi ali naraščajočimi potrebami, ki tvorijo del tehničnega akcijskega načrta.
(4) Nekatere dejavnosti, začete v prejšnjih akcijskih načrtih, je treba konsolidirati, dosedanja prizadevanja pa nadaljevati.
(5) Ukrepi, predvideni s to odločbo, so v skladu z mnenjem Stalnega odbora za kmetijsko statistiko -
SPREJELA NASLEDNJO ODLOČBO:
Člen 1
Tehnični načrt za izboljševanje kmetijske statistike za leto 2003 (TAPAS 2003), priložen k tej odločbi, je odobren.
Člen 2
Ta odločba je naslovljena na države članice.
V Bruslju, 29. aprila 2003

Labels: 4
19
20
6
15